മധുരമുള്ള രുചികൂട്ട് വിളമ്ബി അഹാന തോന്നല് വൈറലാകുന്നു അഹാന തന്നെ അഭിനയവും സംവിധാനവും നിര്വഹിച്ച തോന്നലിനു മികച്ച പ്രേക്ഷക പ്രതികരണമാണ് ലഭിക്കുന്നത് അ ഭിനയരംഗത്തു മാത്രമല്ല സംവിധാനവും തനിക്കു പറ്റുമെന്ന് വിജയകരമായി തെളിയിച്ചിരിക്കുകയാണ് മലയാളത്തിന്റെ പ്രിയ നടി അഹാന കൃഷ്ണകുമാര്. കഴിഞ്ഞ ഒരു വര്ഷ കാലയളവില് തന്റെ യൂട്യൂബ് ചാനലിലൂടെ അനവധി രസകരമായ വീഡിയോകളുമായി താരം എത്തിയിരുന്നു. ഇപ്പോഴിതാ സംവിധാനത്തിലും അരങ്ങേറ്റം കുറിച്ചുകൊണ്ട് താരത്തിന്റെ പുതിയ വീഡിയോ ആയ തോന്നല് സമുഹമാധ്യമങ്ങളില് ശ്രദ്ധേയമാകുന്നു. രാജീവ് രവി സംവിധാനം ചെയ്ത ഞാന് സ്റ്റീവ് ലോപ്പസ് എന്ന സിനിമയില് അഞ്ജലി എന്ന നായികാ കഥാപാത്രത്തെ അവതരിപ്പിച്ചുകൊണ്ടാണ് അഹാന മലയാള സിനിമയില് കാല്വെക്കുന്നത്. പിന്നീട് നിരവധി സിനിമകളില് അഭിനയിക്കുകയും ചെയ്തിരുന്നു. അഹാന തന്നെ അഭിനയവും സംവിധാനവും നിര്വഹിച്ച തോന്നലിനു മികച്ച പ്രേക്ഷക പ്രതികരണമാണ് ലഭിക്കുന്നത്. താരം തന്റെ യുട്യൂബ് ചാനലിലൂടെയാണ് വീഡിയോ റിലീസ് ചെയ്തത്. മണിക്കൂറുകള്ക്കകം തന്നെ ഓണ്ലൈനില് ട്രെന്ഡിങ് ആയി മാറിയിരുന്നു ഈ വീഡിയോ. ഗോവിന്ദ് വസന്ത ഈണമൊരുക്കിയ ആല്ബത്തിനു വേണ്ടി ഷറഫുവാണ് വരികളെഴുതിയിരിക്കുന്നത്. ഗാനം ആലപിച്ചിരിക്കുന്നത് ഹനിയ നഫിസയാണ്. ഛായാഗ്രഹണം നിര്വഹിച്ചത് നിമിഷ് രവിയാണ്. കുട്ടിക്കാലത്ത് കിട്ടാതെ പോയ കേക്കിന്റെ രുചി അറിയുന്നതിനു വേണ്ടി അമ്മ ഉണ്ടാക്കിയ കേക്ക് ഉണ്ടാക്കുന്ന കഥാപശ്ചാത്തലത്തിലാണ് മ്യൂസിക് ആല്ബം ചിത്രീകരിച്ചത്.